Vrydag, 3 Desember 2021
Hier is tans 101 233 artikels in Afrikaans.
Die Afghaanse nasionale krieketspan is die nasionale krieketspan van Afghanistan en verteenwoordig dié land in internasionale krieket. Krieket word in Afghanistan deur die Afghaanse Krieketraad bestuur en hulle is die twaalfde toetskrieketland. Krieket word sedert die middel van die 19de eeu in Afghanistan gespeel, maar dit is net in onlangse jare wat die nasionale span sukses behaal het. Afghanistan is tans (November 2021) tiende op die IKR-toetsranglys, tiende op die eendagranglys en sewende op die Twintig20-wêreldranglys.
Die Afghaanse Krieketraad is in 1995 gestig, het in 2001 'n geaffilieerde lid van die Internasionale Krieketraad (IKR) geword en in 2003 'n lid van die Asiatiese Krieketraad (AKR). Hulle is die twaalfde volle lid van die Internasionale Krieketraad (IKR), en die vyfde in Asië, nadat hulle – saam met Ierland – op 22 Junie 2017 bekroon is met toetsstatus.
Afghanistan se opgradering binne die IKR het gekom nadat hulle amper 'n dekade lank internasionale krieket gespeel het. Afghanistan is ook die eerste span wat volle status verkry het nadat hulle vanaf 2001 tot in 2013 'n assosiaatlid was en ook die enigste assosiaatlid was wat aan 'n vername IKR internasionale kriekettoernooi deelgeneem het. Hulle het op 23 Februarie 2019 die rekord vir die hoogste internasionale T20I-telling met hul 278/3 teen Ierland op Rajiv Gandhi Internasionale Krieketstadion, Dehradun, aangeteken. Van hul onlangse prestasies sluit in die kwalifisering vir beide die krieketwêreldbekertoernooie in 2015 en 2019; tydens die 2015-toernooi het Afghanistan sy eerste krieketwêreldbekeroorwinning aangeteken, nadat hulle Skotland verslaan het.
Barbados verander sy status van 'n grondwetlike monargie in 'n grondwetlike republiek.
Die Suid-Afrikaanse sanger en liedjieskrywer Theuns Jordaan sterf op 50.
Die Internasionale Krieketraad (IKR) het Suid-Afrika, Zimbabwe en Namibië as gashere vir die Krieketwêreldbeker 2027 benoem, terwyl die Krieketwêreldbeker 2031 aan Indië en Bangladesj toegeken is.
In die eindstryd van die T20I-wêreldbeker in Doebai, Verenigde Arabiese Emirate, verslaan Australië Nieu-Seeland met agt paaltjies en palm sodoende sy eerste T20I-titel in.
Die voormalige Suid-Afrikaanse krieketkaptein Shaun Pollock is in die IKR se Heldesaal opgeneem.
1800 – Gebore: France Prešeren, Sloweense digter.
1904 – Jupiter se maan Himalia word deur Charles Dillon Perrine ontdek.
1967 – Onder leiding van Christiaan Barnard word die wêreld se eerste hartoorplanting op 'n mens by die Groote Schuur-hospitaal in Kaapstad, Suid-Afrika, uitgevoer op die 53-jarige Louis Washkansky.
1984 – Die Bhopal-gasramp, die wêreld se ergste nywerheidsongeluk veroorsaak ten minste 18 000 sterftes in die Indiese stad Bhopal.